Heinrich Wilhelm Schott

Heinrich Wilhelm Schott (født 7. januar 1794 i Brünn (Brno), Morava, død 5. mars 1865 i Schönbrunn, Wien) var en østerriksk botaniker som var velkjent for sitt omfattende arbeid med myrkonglefamilien.

Han studerte botanikk, landbruk og kjemi ved Universitetet i Wien, hvor han var en elev av Joseph Franz von Jacquin (1766–1839). Schott ble i 1815 hagebestyrer i Wien. Han deltok i Johann Baptist Emanuel Pohls østerrikske Brasil-ekspedisjon (Österreichische Brasilien-Expedition) fra 1817 til 1821. I 1828 ble Schott utnevnt til Hofgärtner (hoffgartner) i Wien, var seinere leder for de keiserlige hagene ved Schönbrunn-palasset (1845). I 1852 ledet han arbeidet med å omgjøre palasshagene i stil med engelske hager. Han beriket også hagene i Wien med samlingene sine fra Brasil. 

Han var interessert i alpine flora, og var ansvarlig for utviklingen av et alpinum ved Schloss Belvedere i Wien.

 


Utgivelser 
Han utga en rekke verk og særlig trekkes verkene fra og med 1856 fram. 
 Meletemata botanica (med Stephan Ladislaus Endlicher), 1832
 Rutaceae. Fragmenta botanica, 1834
 Genera filicum, 1834–1836
 Aroideae, 1853–1857
 Analecta botanica (med Theodor Kotschy og Carl Fredrik Nyman), 1854
 Synopsis Aroidearum, 1856
 Icones Aroidearum, (40 fargeplater uten tekst, 1857)
 Genera Aroidearum Exposita, (1858, med 98 fargeplater)
 Prodromus Systematis Aroidearum, 1860

Referanser 
 Biography
 Riedl, H.; Riedl-Dorn, Christa - Heinrich Wilhelm Schott's botanical collections at the Vienna Natural History Museum; International Association for Plant Taxonomy - Utrecht (1988) ISBN/ISSN 0040-0262

Eksterne lenker 
 Biografi
 The Botanical Art of Schott's Aroideae Maximilianae by Scott Hyndman
 Deutsche Biographie Schott, Heinrich Wilhelm (biografi). 

Østerrikske botanikere
Autorer for botanikk og mykologi
Personer fra Brno